Chakharenes kongefamilie hold seg inne med den mandsjuiske keiserslekt helt til Makata Gege, som var datter av Hong Taiji og gift med en chakharprins, døde i 1663. Da De tre føydalherrers opprør brøt ut i Sør-Kina i 1673, gjorde også chakharprinsen opprør mot Qing-dynastiet. Han ble raskt knust, og resultatet ble at chakharene ble reorganisert og inkorporert blant de åtte bannere og flyttet til området rundt Janjkhuuhøyden. Chakharene var direkte underlagt keiseren.